УАЗ-469

УАЗ-469 ба УАЗ-3151 нь ЗХУ-ын Ульяновын автомашины үйлдвэрийн, туулах чавдар өндөр, ачаа болон суудлын зориулалт бүхий автомашин. ГАЗ-69-ийн сайжруулсан хувилбар. Монголчуудын хайр хүндэтгэлийг хүлээсэн төмөр хүлэг. 

Уаз бол бартаат замд, байлдааны нөхцөлд гайхамшигтай тооцоологдсон машин боловч донсолгоо маш хүчтэй нөлөөлдөг тул япончууд уг машинд сууж үзээд, "Их сайн машин юм даанч дотор нь хүн сууна гэдгийг нь мартжээ" гэж хэлсэн гэх онигоо байдаг.

Түүх
Оросууд болон дэлхий дахинд "Орос хүч" хэмээн нэрлэгдсэн УАЗ-469 машины анхны хувилбар нь 1962 онд зохиогдсон байна.

ЗХУ болон Варшавын гэрээний орнууд 1970-аад оны дунд үеэс эхлэн өмнөх хувилбар болох ГАЗ-69-ийг халж, командын үндсэн машинаар зэвсэглэлд авч эхлэсэн. УАЗ-469 болон УАЗ-469Б машинуудыг цуврал байдлаар 1972 оны 12 сараас эхлэн үйлдвэрлэж эхлэсэн боловч өмнө нь 1964 оноос эхлэн туршилтын журмаар үйлдвэрлэж байсан. 1985 оноос эхлэн шинэчлэн сайжруулж, үйлдвэрийн индекс дугаарыг УАЗ-3151 болгож  өөрчилсөн загварын үйлдвэрлэл эхлэсэн. Улмаар 2003 онд ОХУ-ын дотоод хэрэглээнд зориулж шинэчилсэн УАЗ-315195 Хантер загварын үйлдвэрлэлттэй холбогдуулан 3151 редуктортай болон гадаад экспортод зориулсан хувилбараар хязгаарлагдсан.

2010 оны 4-р сард Зөвлөлтийн Эх орны дайны Ялалтын 65 жилийн ойд зориулан, маркетингийн бодлого бүхий УАЗ-469 (үйлдвэрийн индекс УАЗ-315196) 5000 ширхгийг үйлдвэрлэв.  

2010 онд ОХУ-ын Батлан хамгаалах яам цаашид УАЗ-3151 худалдан авахгүй гэдгээ мэдэгджээ.Минобороны отказалось от «уазиков»

thumb

Сүүлийн үеийн Хантер нь их сайн болсон. Бусад компаниудыг бодвол жил бүр олон олон шинэ загвар гаргаад байдаггүй ч нэг гаргасан загвар нь маш сайн болсон байдаг. 

Одоо хүртэл Монгол улсд энэ машиныг тоноглож сайжруулан тогтмол уралддаг 170 гаруй тамирчинтай холбоо байдаг. Энэхүү холбоо нь 2006 оноос одоо хүртэл үйл ажиллагаагаа тасалдалгүй тогтвортой явуулж байгаа юм.

Эшлэл

Ангилал:Бартаат замын тэрэг
Ангилал:Суудлын автомашины загвар
Ангилал:УАЗ
Ангилал:Зөвлөлтийн зэвсэгт хүчний тээврийн хэрэгсэл
Ангилал:Цагдаагийн тээврийн хэрэгсэл